CELEX: 32017R0762
Language: fi
Date: 2017-04-25 00:00:00
Title: Neuvoston asetus (EU) 2017/762, annettu 25 päivänä huhtikuuta 2017, Neumin käytävän kautta kuljetettavien unionitavaroiden saapumisen ja poistumisen yleisilmoituksia koskevasta vaatimuksesta luopumisesta annetun asetuksen (EU) N:o 479/2013 muuttamisesta

3.5.2017   
               
               
                  FI
               
               
                  Euroopan unionin virallinen lehti
               
               
                  L 114/1
               
            NEUVOSTON ASETUS (EU) 2017/762,
      annettu 25 päivänä huhtikuuta 2017,
      Neumin käytävän kautta kuljetettavien unionitavaroiden saapumisen ja poistumisen yleisilmoituksia koskevasta vaatimuksesta luopumisesta annetun asetuksen (EU) N:o 479/2013 muuttamisesta
      EUROOPAN UNIONIN NEUVOSTO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon Kroatian liittymisasiakirjan ja erityisesti sen 43 artiklan,
      ottaa huomioon Euroopan komission ehdotuksen,
      sekä katsoo seuraavaa:
      
                  (1)
               
               
                  Neuvoston asetuksen (EU) N:o 479/2013 (1) 4 artiklan a alakohdassa säädetään Neumin käytävän kautta kuljetettavien unionitavaroiden saapumisen ja poistumisen yleisilmoituksia koskevasta vaatimuksesta luopumisesta, kun unionitavaroita sisältävien lähetysten kokonaisarvo ei ylitä 10 000:ta euroa ja unionitavaroiden mukana toimitetaan mainitun artiklan b alakohdan edellytykset täyttävät kauppalaskut tai kuljetusasiakirjat, jäljempänä ’vaatimuksesta luopuminen’.
               
            
                  (2)
               
               
                  Kyseinen 10 000 euron raja-arvo on vahvistettu komission asetuksen (ETY) N:o 2454/93 (2) 317 artiklan 4 kohdassa säädetyn vastaavan raja-arvon perusteella.
               
            
                  (3)
               
               
                  Euroopan parlamentin ja neuvoston asetuksessa (EU) N:o 952/2013 (3) säädetyn unionin tullikoodeksin voimaantulon jälkeen asetuksen (ETY) N:o 2454/93 317 artiklan 4 kohta on korvattu komission delegoidun asetuksen (EU) 2015/2446 (4) 126 artiklan 1 kohdalla, jossa raja-arvoksi säädetään 15 000 euroa. Unionin tullilainsäädännön yhdenmukaisen soveltamisen varmistamiseksi on näin ollen asianmukaista yhdenmukaistaa vaatimuksesta luopumisen soveltamisala kyseisen raja-arvon kanssa.
               
            
                  (4)
               
               
                  Oikeusvarmuuden ja oikeudellisen selkeyden vuoksi asetuksessa (EU) N:o 479/2013 olevat tietyt viittaukset olisi saatettava ajan tasalle.
               
            
                  (5)
               
               
                  Sen vuoksi on asianmukaista muuttaa asetus (EU) N:o 479/2013 tämän mukaisesti,
               
            ON HYVÄKSYNYT TÄMÄN ASETUKSEN:
      1 artikla
      Muutetaan asetus (EU) N:o 479/2013 seuraavasti:
      
                  1)
               
               
                  Korvataan 2 artiklan 1 kohta seuraavasti:
                  
                              ”1)
                           
                           
                              ’unionitavaroilla’’unionitavaroita’, sellaisina kuin ne on määritelty Euroopan parlamentin ja neuvoston asetuksen (EU) N:o 952/2013 (*1) 5 artiklan 23 alakohdassa;
                           
                        
                     (*1)  Euroopan parlamentin ja neuvoston asetus (EU) N:o 952/2013, annettu 9 päivänä lokakuuta 2013, unionin tullikoodeksista (EUVL L 269, 10.10.2013, s. 1).”"
						
               
            
                  2)
               
               
                  Muutetaan 4 artikla seuraavasti:
                  
                              a)
                           
                           
                              korvataan a alakohdassa ilmaisu ”10 000:ta euroa” ilmaisulla ”15 000:ta euroa”;
                           
                        
                              b)
                           
                           
                              korvataan b alakohdan i alakohta seuraavasti:
                              
                                          ”i)
                                       
                                       
                                          joissa ilmoitetaan vähintään komission delegoidun asetuksen (EU) 2015/2446 (*2) 126 artiklan 2 kohdan ensimmäisessä alakohdassa tarkoitetut tiedot;
                                       
                                    
                                 (*2)  Komission delegoitu asetus (EU) 2015/2446, annettu 28 päivänä heinäkuuta 2015, Euroopan parlamentin ja neuvoston asetuksen (EU) N:o 952/2013 täydentämisestä tiettyjä unionin tullikoodeksin säännöksiä koskevien yksityiskohtaisten sääntöjen osalta (EUVL L 343, 29.12.2015, s. 1).”."
						
                           
                        
            2 artikla
      Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
      
         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Luxemburgissa 25 päivänä huhtikuuta 2017.
         
            
               Neuvoston puolesta
            
            
               Puheenjohtaja
            
            I. BORG
         
      
      
         (1)  Neuvoston asetus (EU) N:o 479/2013, annettu 13 päivänä toukokuuta 2013, Neumin käytävän kautta kuljetettavien unionitavaroiden saapumisen ja poistumisen yleisilmoituksia koskevasta vaatimuksesta luopumisesta (EUVL L 139, 25.5.2013, s. 1).
      
         (2)  Komission asetus (ETY) N:o 2454/93, annettu 2 päivänä heinäkuuta 1993, tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä (EYVL L 253, 11.10.1993, s. 1).
      
         (3)  Euroopan parlamentin ja neuvoston asetus (EU) N:o 952/2013, annettu 9 päivänä lokakuuta 2013, unionin tullikoodeksista (EUVL L 269, 10.10.2013, s. 1).
      
         (4)  Komission delegoitu asetus (EU) 2015/2446, annettu 28 päivänä heinäkuuta 2015, Euroopan parlamentin ja neuvoston asetuksen (EU) N:o 952/2013 täydentämisestä tiettyjä unionin tullikoodeksin säännöksiä koskevien yksityiskohtaisten sääntöjen osalta (EUVL L 343, 29.12.2015, s. 1).